ການກວດກາ ສື່ມວນຊົນ ໃນກຳປູເຈຍ ເຮັດໃຫ້ ເສລີພາບ ດ້ານຂ່າວສານ ບໍ່ເຫຼືອຫຍັງເລີຍ 
ໃນລາຍງານການສຳຫຼວດ ພົບວ່າ 92 ເປີເຊັນ ມີຄວາມເຫັນວ່າ ການອັດສະຖານີວິທະຍຸ ແລະອົງການຂ່າວຕ່າງໆ ໃນປີກາຍນີ້ ແມ່ນໄດ້ຮັບແຮງຂັບດັນ ທາງດ້ານການເມືອງ.
ໂສມໜ້າຂອງສິດເສລີພາບດ້ານການຂ່າວໃນກຳປູເຈຍ ໄດ້ພັງທະລາຍລົງໃນປີ 2017 ອີງຕາມລາຍງານປະຈຳປີ ຂອງອົງການຄຸ້ມຄອງສື່ມວນຊົນທີ່ສຳຄັນສຸດ ໃນປະເທດ ດັ່ງກ່າວ ທີ່ນຳອອກເຜີຍແຜ່ໃນວັນພຸດວານນີ້ ຄວາມຫວັງໄປໃນແງ່ດີທີ່ວ່າ ການພັດທະນາສື່ມວນຊົນຢູ່ໃນກຳປູເຈຍ ພວມມຸ່ງໜ້າໄປ ໃນທິດທາງທີ່ຖືກຕ້ອງນັ້ນ ແມ່ນໄດ້ລະເຫີຍໄປ ອີງຕາມການສຳຫລວດ ທີ່ໄດ້ພົບເຫັນ ໂດຍສູນກາງສື່ມວນຊົນທີ່ເປັນອິດສະຫຼະຂອງກຳປູເຈຍ ຫຼື CCIM ພວກນັກຂ່າວ 75 ຄົນ ທີ່ເຮັດວຽກໃຫ້ແກ່ພະແນກຂ່າວທີ່ນິຍົມລັດຖະບານ ແລະອົງການ ຂ່າວທີ່ເປັນອິດສະຫຼະ ທີ່ຂໍສະຫງວນຊື່ ໃນລາຍງານການສຳຫຼວດພົບວ່າ 92 ເປີເຊັນ ມີຄວາມເຫັນວ່າ ການອັດສະຖານີວິທະຍຸ ແລະອົງການຂ່າວຕ່າງໆ ໃນປີກາຍນີ້ ແມ່ນໄດ້ ຮັບແຮງຂັບດັນທາງດ້ານການເມືອງ ລາຍງານສະຫລຸບວ່າ ລາຍງານກ່າວວ່າ ກ່ອນການເລືອກຕັ້ງແຫ່ງຊາດ ຊຶ່ງຈະມີຂຶ້ນໃນເດືອນກໍລະກົດປີນີ້ ລັດຖະບານ ໄດ້ທຳ ການປາບປາມແບບແກ່ຍາວ ຕໍ່ພວກທີ່ບໍ່ພໍໃຈດ້ວຍການຍຸບພັກຝ່າຍຄ້ານ ຈັບກຸມພວກ ຜູ້ນຳຂອງພັກ ແລະສະມາຊິກອະວຸໂສຄົນສຳຄັນໆກໍຖືກຫ້າມບໍ່ໃຫ້ຫຼິ້ນການເມືອງ ສະຖານີວິທະຍຸ 30 ກວ່າແຫ່ງຢູ່ໃນ 20 ແຂວງ ທີ່ເຄີຍອອກອາກາດໃຫ້ແກ່ພັກຝ່າຍ ທີ່ບໍ່ຂຶ້ນກັບລັດຖະບານ ແລະມີເນື້ອໄນທີ່ຕ້ອງຕິລັດຖະບານນັ້ນ ໄດ້ຖືກອັດລົງ ໃນ ປີກາຍນີ້ Media (CCIM) survey finds